Elektrēnu elektrostacija
*AB **Ignitis gamyba*** (agrākie nosaukumi *AB **Lietuvos Energijos Gamyba***, *AB **Lietuvos Energija***) ir Lietuvas enerģētikas uzņēmums, kas pieder uzņēmumu grupai *UAB Ignitis grupė*. Tā galvenais birojs atrodas Elektrēnos. Uzņēmums ir dibināts 2011. gadā.

Uzņēmums nodarbojas ar elektroenerģijas un siltuma ražošanu, kā arī elektrības vairumtirdzniecību.

Vēsture
-------

Logotips līdz 2019. gadam
1990. gadā Lietuvas Republika savā jurisdikcijā pārņēma bijušās Lietuvas PSR enerģētikas sistēmu, izveidojot Enerģētikas un elektrifikācijas ražošanas apvienību *Lietuvos energetika*.
1991. gadā *Lietuvos energetika* pārveidots par valsts uzņēmumu *Lietuvos valstybinė energetikos sistema*.
1995. gadā tas reorganizēts par speciālas nozīmes akciju sabiedrību (*SPAB*) ***Lietuvos energija***.
1997. gadā no *Lietuvos energija* atdalītas Viļņas TEC un Kauņas TEC un ar tām saistītā infrastruktūra (*Kauno energija*).

2000. gadā veikta *Lietuvos energija* reorganizācija. Filiāles un nodaļas pārveidotas par meitas uzņēmumiem. Izveidotas reģionālas Viļņas, Kauņās, Klaipēdas, Šauļu un Utenas pārvades tīklu vienības.
2001. gadā no *Lietuvos energija* atdalīti neatkarīgi uzņēmumi *AB Lietuvos elektrinė* (Elektrēnu TEC), *AB Mažeikių elektrinė* (Mažeiķu TEC, tagad pieder *ORLEN Lietuva*), *AB Rytų skirstomieji tinklai* (Austrumu sadales tīkli) un *AB Vakarų skirstomieji tinklai* (Rietumu sadales tīkli); *Lietuvos energija* noņemts akciju sabiedrības īpašais statuss.
2004. gada 31. decembrī apstādināts Ignalinas AES pirmais energobloks.
2005. gadā privatizēts uzņēmums *Vakarų skirstomieji tinklai*.

2009. gada 9. oktobrī dibināts meitas uzņēmums *UAB LITGRID*. 2010. gada 1. janvārī tas no *Lietuvos Energija* pārņēma elektrības pārvades sistēmas operatora funkcijas.

2009. gadā Eiropas Savienība pieņēma enerģētikas tirgus atvēršanas direktīvu "Trešā enerģijas pakete", lai elektrības un dabasgāzes ražošanas un pārdošanas operācijas nodalītu no to transportēšanas tīkliem. Lai izpildītu šo paketi, 2010. un 2011. gadā tika reorganizēts Lietuvas valstij piederošais elektroenerģētikas sektors. Enerģētikas ministrijai piederošais *UAB Visagino atominė elektrinė* pārveidots par grupas (sauktu par *VAE* grupu) mātes uzņēmumu. *AB Lietuvos Energija* tajā iekļauts kā meitas uzņēmums ar 96,1 % kapitāldaļu.
2011. gada 21. jūlijā *AB Lietuvos Energija* apvienojās ar *AB Lietuvos elektrinė*; jaunā uzņēmuma nosaukums *AB **Lietuvos Energija***. 2011. gada 1. septembrī *Lietuvos Energija* akcijas sāktas kotēt Viļņas fondu biržā.

2013. gada 5. augustā *AB Lietuvos energija* nosaukums mainīts uz *AB **Lietuvos energijos gamyba***. 30. augustā tā mātes uzņēmums *UAB Visagino atominė elektrinė* pārdēvēts par *UAB Lietuvos energija*.

2019. gada 6. septembrī *AB Lietuvos Energijos Gamyba* tika pārdēvēts par ***AB Ignitis gamyba***. 2019. gada 11. novembrī tika paziņots, ka tiek plānota *Ignitis grupė* meitas uzņēmumu *Ignitis gamyba* un *Energijos Skirstymo Operatorius* akciju kotēšanas pārtraukšana Viļņas biržā, šo nodomu pamatojot ar akciju zemo likviditāti.
2020. gada jūlijā tika pabeigta *Ignitis gamyba* un *Energijos skirstymo operatorius* akciju kotēšanas pārtraukšana *Nasdaq Vilnius* biržā.
2021. gada 9. septembrī *Ignitis grupė* ieguva 100 % *Ignitis gamyba* kapitāldaļu.

Ražošanas vienības
------------------

*AB Ignitis gamyba* pārvalda trīs elektrostacijas:

* *Lietuvos elektrinė*, termoelektrocentrāle Elektrēnos, kurā par kurināmo tiek izmantota dabasgāze un mazuts
* Krones hidroakumulācijas elektrostacija, hidroakumulācijas elektrostacija Kaišadores rajona pašvaldībā
* Kauņas Aļģirda Brazauska hidroelektrostacija, hidroelektrostacija pie Kauņas.

Atsauces
--------

1. ↑  Visagino atominė elektrinė CONSOLIDATED AND COMPANY’S FINANCIAL STATEMENTS FOR THE YEAR ENDED 31 DECEMBER 2011
2. ↑  „Lietuvos energijos gamyba", AB Rekvizitai.lt
3. ↑  Lietuvos energija, UAB Rekvizitai.lt
4. ↑  Ignitis gamyba un Energijos skirstymo operatorius aizies no Viļņas biržas LETA--BNS, 2019. gada 12. novembris
5. ↑  Ownership rights of all Ignitis Gamyba shares have been transferred to Ignitis Group Nasdaq, 2021-09-09

Ārējās saites
-------------

* *Ignitis gamyba*

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Lietuva *Nasdaq Vilnius* Lietuvas uzņēmumi |
| --- |
|  |
| Baltijas Oficiālais saraksts | 
* Apranga
* AUGA group
* Grigeo Grigiškės
* Ignitis grupė
* Klaipėdos nafta
* Linas Agro Group
* Novaturas
* Panevėžio statybos trestas
* Pieno žvaigždės
* Rokiškio sūris
* Šiaulių bankas
* Telia Lietuva
* Vilkyškių pieninė

 |
|  |
| Baltijas Otrais saraksts | 
* Amber Grid
* Invalda INVL
* INVL Baltic Farmland
* INVL Baltic Real Estate
* INVL Technology
* Kauno energija
* Linas
* Litgrid
* Snaigė
* Utenos trikotažas
* Vilniaus baldai
* Žemaitijos pienas

 |
|  |
| Alternatīvais tirgus *First North* | 
* East West Agro
* K2 LT
* NEO Finance

 |
|  |
| Agrāk kotētie | 
* Energijos Skirstymo Operatorius
* Gubernija
* Ignitis gamyba
* Lietuvos dujos
* Vilniaus degtinė

 |

 |